**Notă informativă**

**la proiectul Hotărîrii Guvernului „Cu privire la aprobarea proiectului de Lege pentru completarea şi modificarea Codului civil al Republicii Moldova nr. 1107-XV din 06 iunie 2002”**

1. Temei pentru elaborare: Planul Naţional de acţiuni pentru implementarea Acordului de Asociere Republica Moldova – Uniunea Europeană în perioada 2014-2016 aprobat prin Hotărîrea Guvernului nr. 808 din 07.10.2014, Planul Naţional de armonizare a legislaţiei pentru anul 2014, aprobat prin Hotărîrea Guvernului nr. 28 din 22.01.2014 şi implementarea Strategiei în domeniul protecţiei consumatorilor pentru anii 2013-2020 aprobată prin Hotărîrea Guvernului nr. 560 din 24.07.2013.

**2. Scopul elaborării:** Crearea cadrului legal unitar, bazat pe concepte juridice clar definite, care reglementează drepturile consumatorilor privind pachetele de servicii pentru călătorii, vacanţe şi circuite.

**3. Generalităţi:** Proiectul legii creează cadrul legal necesar de armonizare cu prevederile Directivei 90/314/CEE a Consiliului din 13.06.1990 privind pachetele de servicii pentru călătorii, vacanţe şi circuite.

 Conform pct. 58 al Planului Naţional de armonizare a legislaţiei pentru anul 2014, urma ca armonizarea legislaţiei naţionale cu Directiva 90/314/CEE, să fie efectuată printr-un act legislativ nou („Legea privind pachetele de servicii pentru călătorii, vacanţe şi circuite”). Ca rezultat a discuţiilor purtate în cadrul grupului de lucru format în vederea transpunerii Directivei 90/314/CEE şi a analizei impactului de reglementare (Procesul verbal nr.2 din 05.05.2014) sa ajuns la concluzia ca transpunerea prevederilor directivei printr-un act legislativ nou va crea dublarea prevederile cadrului normativ, legate de contractele de servicii turistice într-un act normativ suplimentar special. Completarea şi modificarea prevederilor contractuale legate de contractul de servicii turistice în Codul Civil în baza Directivei 90/314/CEE va asigura o concentrare a prevederilor legale într-un singur act legislativ şi va crea o claritate în obligativitatea prevederilor legale la încheierea contractelor de servicii turistice.

 Urmare analizei cap. XIX „Contractul de servicii turistice”, titlul III al cărţii a III-a Codului civil, în comparaţie cu prevederile Directivei 90/314/CEE se poate observa că unele aspecte generale ce ţine de contractul de servicii turistice corespund prevederilor sus numitei directive, totodată, unele prevederi din actul care urmează a fi armonizat în legislaţia naţională au rămas nepreluate.

 Astfel s-a constat lipsa unor elemente cheie în legislaţia naţională şi anume:

- lipsa normelor referitoare la tipul informaţiilor care trebuie prezentate la etapa precontractuală;

- lipsa normelor prin care organizatorul călătoriei sau detailist în cazul cînd anulează pachetul de servicii înainte de data de plecare convenită, turistul are dreptul la un alt pachet de servicii de calitate echivalentă sau superioară, în cazul în care organizatorul şi/sau detailistul pot să i le propună sau la rambursarea cât mai curând posibil a tuturor sumelor vărsate de consumator în temeiul contractului, ş.a.m.d.

Problema rezidă din caracterului nedezvoltat a cadrului legal care stabileşte cerinţe privind contractarea serviciilor turistice la etapa de informare precontractuală, răspunderea pentru prejudiciul cauzat în cazul unor servicii turistice defectuoase.

 Prezenţa unor deficienţe şi probleme în sectorul turistic şi protecţiei consumatorilor beneficiari de pachete de servicii pentru călătorii,vacanţe şi circuite, ne indică petiţiile legate de calitatea prestării serviciilor turistice parvenite în adresa Agenţiei Protecţiei Consumatorilor şi Agenţiei Turismului, cum ar fi: neonorarea promisiunilor verbale oferite de către organizatorul călătoriei sau detailist; necorespunderea condiţiilor de transport, de cazare, de deservire a celor promise (descrise) de către organizatorul călătoriei sau detailist, nerespectarea obligaţiunilor contractuale, ş.a. Astfel se păstrează premise pentru încălcări ale drepturilor legale ale turistul, prevăzute de legislaţia în vigoare.

**4. Esenţa proiectului:** Proiectul constă în modificarea şi completarea prevederilor (art. 1132 - 1137, 1140) al Codului civil pentru al aduce în concordanţă cu prevederile Directivei 90/314/CEE.

În baza propunerilor şi obiecţiilor primite din partea instituţiilor interesate şi a Ministerului Justiţiei în deosebi, sa ajuns la faptul că nu trebuie să fie uniformizate noţiunile utilizate în directivă cu cele din Codul Civil, dar propuse pentru completarea şi modificarea Legii nr. 352-XVI din 24 noiembrie 2006 cu privire la organizarea şi desfăşurarea activităţii turistice în Republica Moldova pe care la moment o elaborează Agenţia Turismului. Astfel sa ajuns la concluzia ca la articolul 1131 alineatul (1) cuvîntul din paranteze „agentul turistic” se substituie cu cuvîntul „detailistul”.

Completarea la art.1132 vine să stabilească norme privind informarea turistului la etapa precontractuală în mod lizibil, clar şi precis privind preţul şi celelalte caracteristici corespunzătoare legate de pachetul de servicii turistice.

 Modificarea la art.1133 alin.(2) lit. d) vine să precizeze informaţia privind semnarea facultativă a unui contract de asigurare care ar permite acoperirea cheltuielilor anulării pachetului de servicii de către turist sau costurile de asistenţă în caz de repatriere în caz de boală sau accident.

Completarea la art.1134 alin.(2) precizează posibilitatea prezentării clauzelor contractului turistul şi pe alte forme de suport durabil decît hîrtia cum ar fi CD-uri, DVD-uri, hard discuri ale calculatoarelor personale, memorie flash-card, e-mail etc.

La art.1135 alin.(2) proiectul vine cu specificarea că în cazul cedării pachetului de servicii turistice unui terţ, atunci cedentul şi cesionarul răspund solidar în faţa organizatorul călătoriei sau detailist pentru plata costului călătoriei, precum şi a costurilor suplimentare care ar putea fi determinate de această cedare.

Modificarea la alin.(2) art.1136 vine să specifice care sunt condiţiile de revizuire a preţului de servicii turistice, cu condiţia că acest contract prevede expres posibilitate revizuirii preţului, ţinînd seama de variaţiile costului de transport, inclusiv costul carburantului, cursurilor de schimb aplicate pachetului de servicii turistice.

Completarea la art.1136 cu alin.(4) şi (5) vine specifice dreptul turistului în cazul rezilierii contractului înainte de începerea călătoriei la un alt pachet de servicii sau la restituirea tuturor sumelor plătite organizatorul călătoriei sau detailist. Şi în aceste cazuri dreptul turistului la despăgubire pentru neexecutarea contractului, cu specificarea cazurilor cînd organizatorul călătoriei sau detailist este exonerat de plata acestor despăgubiri.

Completarea la art.1140 stabileşte obligaţia organizatorul călătoriei sau detailist de a răspunde pentru pagubele aduse turistului prin neexecutarea sau executarea defectuoasă a contractului, cu excepţia cazului în care erorile de executare a contractului nu pot fi imputate acestora sau unui alt furnizor de servicii;

**5. Măsuri instituţionale şi organizaţionale pe care le implică actul elaborat: Actul elaborat nu implică măsuri instituţionale. Prin proiectul legii nu se prevede instituirea unei autorităţi sau instituţii noi pentru implementarea prevederilor stabilite.**

**Măsuri organizatorice vor fi necesare la etapa de implementare a legii şi anume informarea şi instruirea** organizatorul călătoriei sau detailist **cu prevederile legale noi legate de informarea precontractuală ale turiştilor cît şi cu cele contractuale. Aceste activităţi se vor desfăşura în limita atribuţiilor de serviciu, de către funcţionarii publici din cadrul Agenţiei Turismului.**

**În calitate de supraveghere şi control a domeniului turismului vine Agenţia Turismului care la etapa de informare precontractuală şi contractuală va gestiona implementarea şi monitorizarea legii pentru completare şi modificare a unor legi.**

**Lansarea procesului consultativ de către părţile implicate s-a desfăşurat la etapa evaluării impactului de reglementare preliminar asupra activităţii de întreprinzător. Analiza preliminară a impactului de reglementare a fost supus discuţiilor în cadrul şedinţei de lucru din 11 iunie 2014, la care au participat autorităţile statului interesate (Ministerul Economiei; Ministerul Transporturilor şi Infrastructurii Drumurilor; Agenţia Turismului). În urma evaluării analizei impactului de reglementare sa propus să fiei transmis proiectul Legii pentru completarea şi modificarea Codului civil tuturor grupurilor de interes în vederea avizării proiectului de lege pentru completarea şi armonizarea legislaţiei în domeniul pachetelor de servicii pentru călătorii, vacanţe şi circuite.**

**Au avut loc două şedinţe a grupurilor de lucru cu instituţiile de stat interesate şi o şedinţă de discuţii publice în urma avizării la toate instituţiile şi asociaţiile obşteşti atît din domeniul protecţiei consumatorilor cît şi din domeniul turismului în urma cărora au fost întocmite procese verbale cu stabilirea concluziilor de rigoare. (Procesele verbale sunt plasate pe pagina web a Ministerului Economiei la compartimentul Transparenţă, consultări publice, rezultatele consultărilor publice). Proiectul a fost modificat în urma propunerilor şi obiecţiilor parvenite şi indicate în sinteza obiecţiilor şi tabelul de concordanţă.**

**Atît analiza preliminară a impactului de reglementare asupra activităţii de întreprinzător cît şi proiectul legii au fost examinate şi au primit aviz pozitiv la Grupul de lucru pentru reglementarea activităţii de întreprinzător, (procesul-verbal nr. 15 din 11.06.2014 şi nr. 33 din 10.12.2014).**

**Proiectul a fost avizat de către Ministerul Justiţiei unde toate obiecţiile şi propunerile au fost luate în consideraţie şi introduse atît în sinteză cît şi proiectul Hotărîrii Guvernului „Cu privire la aprobarea proiectului de Lege pentru completarea şi modificarea Codului civil al Republicii Moldova nr. 1107-XV din 06 iunie 2002”.**

**Viceministru Valeriu TRIBOI**